Aarno Raninen
Aarno Erik Raninen (27. huhtikuuta 1944 Kuhmoinen – 3. syyskuuta 2014 Tuusula) oli suomalainen kapellimestari, säveltäjä, sovittaja, laulaja ja kosketinsoittaja. Hän aloitti uransa keikkamuusikkona jo 14-vuotiaana. Raninen keikkaili mm. Onni Gideonin yhtyeessä sekä Smokings-yhtyeessä.
Tapani Rinne
Tapani Rinne (s. 2. helmikuuta 1962 Pori) on suomalainen jazzmuusikko ja saksofonisti. Hänet tunnetaan erityisesti RinneRadion johtohahmona. Rinne opiskeli Sibelius-akatemiassa vuosina 1981–1985 ja oli mukana 1985–1989 Edward Vesalan Sound & Fury -työpajoissa. RinneRadion lisäksi Rinne on ollut mukana muun muassa Jimi Tenorin, Wimme Saaren ja Kimmo Pohjosen levyillä sekä levyttänyt Slow'n (oik. Vellu Maurola) kanssa nimellä SlowHill.